Arnas Kazlauskas

Arnas Kazlauskas (g. 1976 m. kovo 11 d.) – Lietuvos krepšininkas, rungtyniavęs sunkiojo krašto arba vidurio puolėjo pozicijose.

Vilniaus krepšinio mokyklos auklėtinis. Pirmasis treneris A. M. Rotomskis. Karjerą pradėjo 1994 m. LKAL klube Vilniaus „Žaibas“, bet netrukus perėjo į LKL besivaržiusius „Sakalus“. 1997–2001 m. rungtyniavo Vilniaus „Statyboje“ (persivadino į „Lietuvos rytą“), su šiuo klubu 1999 m. tapo NEBL ir LKL vicečempionu, 2000 m. laimėjo LKL.Arnas Kazlauskas, Lietuvos sporto enciklopedija Vėliau karjerą tęsė užsienyje – Lenkijoje, Austrijoje, Portugalijoje, Ukrainoje, Vengrijoje, Italijoje, Bulgarijoje, Anglijoje. Karjerą baigė NKL.Arnas Kazlauskas, basketnews.lt

Lietuvos jaunių rinktinės žaidėjas (1993–1994 m., tapo Europos čempionu).

 Pasiekimai 
 LKL: 2000 m.
 Ukrainos krepšinio lyga: 2006 m.
 Vengrijos krepšinio lyga: 2008 m.
 Ukrainos krepšinio taurė: 2006 m.
 Bulgarijos krepšinio taurė: 2009 m.
 Austrijos lygos „Visų žvaigždžių dienos“ tritaškių konkurso laimėtojas: 2003 m.
 Europos jaunių krepšinio čempionatas: 1994 m.

 Šaltiniai 

Kategorija:Lietuvos krepšininkai